Cyril Ramaphosa se Kompas vir SA | Die Vryburger
Die Adjunk-president van die ANC, Cyril Ramaphosa het ‘n beroep gedoen op Christene om Suid-Afrika se morele kompas te wees. Hy het in besonder verwys na die misdaad soos verkragting, moord en korrupsie.
“Daar is geen beter agent as Christene en die kerk om die morele waardes en morele gewete van ons land te verhef nie,” het hy by die Pentecostal Holiness Church gesê.
“Die verantwoordelikheid] rus op ons as Christene. Ons moet sê hierdie is ‘n sonde. Hierdie is ‘n misdaad. Verkragting is ‘n sonde en dis ‘n misdaad.”
Waarnemers sê dit is seker die verstandigste uitlating wat ’n ANC leier gemaak het in die afgelope 19 jaar, maar die waarheid is dat daar te veel nie-Christene in die land is wat geen gewete het nie.
6 thoughts on “Cyril Ramaphosa se Kompas vir SA”
J van Rensburg March 4, 2013 at 3:45 pm
Sal dit nou dieselfde ANC wees wat gay huwelike wettig gemaak het? Die ANC se morele kompas draai soos ‘n dakwaaier!!!!
DuP du Plessis March 4, 2013 at 9:33 pm
Ja, dit is ook dieselfde ANC wat alle erkenning van ons hemelse Vader uit hierdie land se grondwet verwyder het en ook dieselfde ANC wat die wette so verander het dat duisende ongebore babas in hierdie selfde land jaarliks vermoor word.
Dit is ook dieselfde Ramaphosa wat homself die afgelope twee dekades so verryk het met die rasse-diskriminerende BEE en swart bevoordeling dat hy vandag een van die rykste mense in die land is.
Ek wonder wat skuil agter hierdie skielike morele bekering waarmee hy en die ANC nou die wêreld se oë probeer verblind.
P J Retief March 5, 2013 at 9:07 am
Cyril Ramaphosa se kommentaar is darem iets kleins om voor dankbaar te wees.
Ons hoop om meer sulke uitsprake te hoor.
Piet March 5, 2013 at 11:35 am
PJ Retief,
As jy glo dat Ramaphosa was opreg met hierdie stelling, is jy net so naief soos die ja-stemmers van 1993.
Stefaans March 5, 2013 at 1:54 pm
Uit die woorde wat in die berig aangehaal is, is daar, sover ek kan oordeel, niks wat teen die Christelike beginsels en waardes indruis nie. Ramaphosa het nie gesê die ANC gaan dit of dat doen nie. Hy het geen beloftes gemaak nie. Het hy nie net dit gesê wat in elk geval ons oortuigings is nie en ons Christelike plig is nie.
Hoe opreg hy met die stelling(s) was is nie vir my om te bepaal nie. Waar en hoe hy aan sy geld gekom het, of hy opreg was of nie doen nie afbreuk aan die inhoudelike van wat hy gesê het nie. Ons Hemelse Vader kan mos enige mens, selfs ongelowiges, gebruik om Sy werk te doen.
Is ons nie besig om in sommige gevalle, vanweë ons gevoel van verontregting en verontwaardiging en soms dalk sefs verbittering, objektiwiteit te verloor en dinge wat nie in ons kraam pas omdat dit nie uit ons geledere kom nie, doodeenvoudig af te kraak nie? Ons kan nie bekostig om helderheid van gedagte, gesonde oordeel, balans en ewewigtigheid te verloor nie.
Nee, ek het nie Ja gestem nie.
Johann Botha March 6, 2013 at 3:13 pm
Hhmm, ja. Dit is dalk ‘n kwessie van wat is belangriker? Die boodskapper of die boodskap.